62020TO0725_INF
Rješenje Općeg suda (četvrto vijeće) od 22. prosinca 2021. – Guangdong Haomei New Materials i Guangdong King Metal Light Alloy Technology/Komisija
(predmet T-725/20)
„Damping – Uvoz ekstrudiranih aluminijskih proizvoda podrijetlom iz Kine – Akt kojim se uvodi privremena antidampinška pristojba – Akt koji se ne može pobijati – Pripremni akt – Nedopuštenost – Konačna antidampinška pristojba – Gubitak pravnog interesa – Obustava postupka”
1.
Tužba za poništenje – Akti koji se mogu pobijati – Pojam – Akti koji proizvode obvezujuće pravne učinke – Pripremni akti – Isključenost – Uredba kojom se uvodi privremena antidampinška pristojba – Nedopuštenost – Povreda prava na djelotvornu sudsku zaštitu – Nepostojanje
(čl. 263. UFEU-a; Uredba 2016/1036 Europskog parlamenta i Vijeća; Uredba Komisije 2020/1428)
(t. 18.-31., 33.-37.)
2.
Tužba za poništenje – Fizičke ili pravne osobe – Pravni interes – Tužba protiv uredbe kojom se uvodi privremena antidampinška pristojba – Naknadno donošenje uredbe kojom se uvodi konačna antidampinška pristojba – Gubitak pravnog interesa – Iznimka – Pretpostavke – Teret dokazivanja
(čl. 263. UFEU-a; Uredba 2016/1036 Europskog parlamenta i Vijeća; Uredba Komisije 2020/1428)
(t. 32., 39.-51.)
Predmet
Zahtjev na temelju članka 263. UFEU-a kojim se traži poništenje, kao glavno, Provedbene uredbe Komisije (EU) 2020/1428 оd 12. listopada 2020. o uvođenju privremene antidampinške pristojbe na uvoz proizvoda od ekstrudiranog aluminija podrijetlom iz Narodne Republike Kine (SL 2020., L 336, str. 8.) i, podredno, Uredbe (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (SL 2016., L 176, str. 21.).
Izreka
1.
Tužba se odbacuje kao nedopuštena.
2.
Društvima Guangdong Haomei New Materials Co. Ltd i Guangdong King Metal Light Alloy Technology Co. Ltd nalaže se snošenje troškova.